CELEX: 62018TB0282
Language: et
Date: 2020-05-14 00:00:00
Title: Kohtuasi T-282/18: Üldkohtu 14. mai 2020. aasta määrus – Bernis jt vs. CRU (Tühistamismenetlus – Majandus- ja rahaliit – Pangaliit – Krediidiasutuste ja teatud investeerimisühingute ühtne kriisilahenduskord – Määruse (EÜ) nr 806/2014 artikli 18 lõige 1 – Maksejõuetu või tõenäoliselt maksejõuetuks jääva ettevõtja puhul kohaldatav kriisilahendusmenetlus – Emaettevõtja ja tütarettevõtja – EKP poolt olukorra tunnistamine maksejõuetuseks või tõenäoliselt maksejõuetuks jäämiseks – SRB otsus kriisilahendusskeemi mitte vastu võtta – Üldise huvi puudumine – Liikmesriigi õigusele vastav likvideerimine – Aktsionärid – Otsese puutumuse puudumine – Vastuvõetamatus)

6.7.2020   
            
            
               ET
            
            
               Euroopa Liidu Teataja
            
            
               C 222/22
            
         
      Üldkohtu 14. mai 2020. aasta määrus – Bernis jt vs. CRU
      (Kohtuasi T-282/18) (1)
      
      (Tühistamismenetlus - Majandus- ja rahaliit - Pangaliit - Krediidiasutuste ja teatud investeerimisühingute ühtne kriisilahenduskord - Määruse (EÜ) nr 806/2014 artikli 18 lõige 1 - Maksejõuetu või tõenäoliselt maksejõuetuks jääva ettevõtja puhul kohaldatav kriisilahendusmenetlus - Emaettevõtja ja tütarettevõtja - EKP poolt olukorra tunnistamine maksejõuetuseks või tõenäoliselt maksejõuetuks jäämiseks - SRB otsus kriisilahendusskeemi mitte vastu võtta - Üldise huvi puudumine - Liikmesriigi õigusele vastav likvideerimine - Aktsionärid - Otsese puutumuse puudumine - Vastuvõetamatus)
      (2020/C 222/24)
      Kohtumenetluse keel: inglise
      
         Pooled
      
      
         Hageja: Ernests Bernis (Jurmala, Läti), Oļegs Fiļs (Jurmala), OF Holding SIA (Riia, Läti), Cassandra Holding Company SIA (Jurmala) (esindaja: advokaat O. Behrends)
      
         Kostja: Ühtne kriisilahendusnõukogu (esindajad: J. De Carpentier, M. Meijer Timmerman Thijssen, A. Valavanidou, H. Ehlers ja E. Muratori, keda abistavad advokaat A. Rivas ja solicitor B. Heenan)
      
         Kostja toetuseks menetlusse astuja: Euroopa Keskpank (esindajad: G. Marafioti, E. Koupepidou ja J. Rodríguez Cárcamo)
      
         Ese
      
      ELTL artikli 263 alusel esitatud nõue tühistada Ühtse kriisilahendusnõukogu 23. veebruari 2018. aasta otsused, millega viimane otsustas vastavalt Euroopa parlamendi ja nõukogu 15. juuli 2014. aasta määruse (EL) nr 806/2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010 (ELT 2014, L 225, lk 1), artikli 18 lõikele 1 ABLV Bank ASi ja tema tütarettevõtja ABLV Bank Luxembourg SA suhtes kriisilahendusskeeme mitte vastu võtta.
      
         Resolutsioon
      
      
                  1)
               
               
                  Jätta hagi vastuvõetamatuse tõttu läbi vaatamata.
               
            
                  2)
               
               
                  Jätta Ernests Bernise, Oļegs Fiļsi, OF Holding SIA ja Cassandra Holding Company SIA kohtukulud nende endi kanda ja mõista neilt välja Ühtse kriisilahendusnõukogu (SBR) ja Euroopa Keskpanga (EKP) kohtukulud.
               
            
         (1)  ELT C 259, 23.7.2018.